Ramon Magsaysay

Ramon del Fierro Magsaysay Sr. (Iba, Zambales, 1907ko abuztuaren 31 – Balamban, Cebu, 1957ko martxoaren 17a) filipinar politikaria izan zen, Filipinetako presidentea 1953tik hil zen arte.

Lanbidez automobilen mekanikaria izan zen eta Filipinetako armadan sartu zen Bigarren Mundu Gerraren hasieran. Bataanen armada errenditu ondoren, Magsaysayk ihes egin zuen eta japoniarren aurka borrokatu zen gerrillarekin bat egin zuen.

Gerra amaitu ondoren politikan sartu zen eta 1946an diputatu hautatu zuten. Elpidio Quirino presidenteak Defentsa Nazionaleko idazkari izendatu zuen 1950eko irailean, Hukbalahap gerrilla komunistaren aurka borrokatzeko helburuarekin.

1953an hauteskunde presidentzialak irabazi zituen Alderdi Nazionalistaren hautagai gisa eta abenduan karguaren zina egin zuen. Estatu Batuen aliatua izan zen eta komunismoaren aurkako borrokan inplikatu zen. Lurrak banatzeko nekazaritza-erreforma bat egin zuen. Bere agintaldia Filipinetako historiako ustelik txikiena dela uste da.

Magsaysay hegazkin-istripu batean hil zen 1957ko martxoaren 17an.

Kategoria:Filipinetako lehendakariak
Kategoria:Filipinetako militarrak
Kategoria:Bigarren Mundu Gerrako militarrak
Kategoria:Filipinetako katolikoak
Kategoria:Antikomunistak
Kategoria:Hegazkin istripuan hildakoak